من يوم ما ابي خبرني انو امي ماتت ماسافرت وانا حالي اتغير ماعاد لالها معنى وليش لانطر صرت متل الميته مالي نفس لشي صديقاتي من يسالوني عن امي كنت قلهن مسافره بس هلاء صرت قلهن ماتت مابقيلي بالدنيا غير ابي كان ابي كل يوم الصبح يفيقني ويجهزلي تيابي واغراض مدرستي ويقعدني على حضنوا ويوصلني على مدرستي كان ابي يحرك عجلات الكرسي ليسرع ويوصلني اول وحده على المدرسه ومن بعدها كان يروح يقضي شغلو ويرجع على البيت يجهز الغدا ويجي ياخدني مايكون لالو مجال لالنو يتنفس غير انو يدرسني ويعلمني وحتى الغطا هو يغطيني كل هالفتره اللي كانت تمر كنت اتوقع ابي يتزوج متل باقي الرجال اللي بطلق او بتموت مرتو بس كنت اعرف شو سبب انو ابي رافض يتزوج حب ابي لامي حتى بعد مماتها قتل بعيونو كل النسوان